DOI: 10.14457/tu.the.2017.175
title: แผนธุรกิจการลงทุนโครงการ LTE Advanced Pro (4.5G) ในเขตพื้นที่กรุงเทพมหานคร บริษัท Advance Info Service (AIS)

description: การติดต่อสื่อสารเป็นสิ่งที่เกิดขึ้นควบคู่กับสังคมมนุษย์ มนุษย์จำเป็นต้องติดต่อสื่อสารกันอยู่ตลอดเวลาจึงเป็นปัจจัยสำคัญอย่างหนึ่งนอกเหนือจากปัจจัยพื้นฐานในการดำรงชีวิต การสื่อสารมีบทบาทสำคัญต่อการดำเนินชีวิตของมนุษย์มากในการถ่ายทอดข่าวสาร ข้อมูล ความรู้ ประสบการณ์ ความรู้สึก ความคิดเห็น ความต้องการจากผู้ส่งสารไปยังผู้รับสาร มนุษย์ได้คิดค้นวิธีการและเครื่องมือที่ใช้ในการติดต่อสื่อสารกันมาตั้งแต่ยุคสมัยโบราณ ยกตัวอย่างเช่น การใช้สัญญาณควันไฟของชาวอินเดียแดง หรือการใช้ม้าเร็วในการส่งสาร จนกระทั่งพัฒนามาเป็นการใช้โทรเลข วิทยุ โทรทัศน์ โทรศัพท์ และอินเทอร์เน็ตในปัจจุบันประเทศไทยได้เริ่มสามารถเชื่อมต่อกับอินเทอร์เน็ตในปี พ.ศ. 2534 ด้วยยุคที่เรียกว่า “2G” ซึ่งมีความเร็วในการใช้งานสูงสุดอยู่ที่ 180 Kbps จนมาถึงยุคปัจจุบันที่เรียกว่าความเร็วอินเทอร์เน็ตในยุค “4G” โดยสามารถใช้ความเร็วสูงสุดได้ถึง 450 Mbps และจะยิ่งรวดเร็วมากขึ้นไปตามเทคโนโลยีที่เปลี่ยนแปลงไปอย่างรวดเร็วเพื่อตอบสนองความต้องการใช้งานที่สูงขึ้นเรื่อยๆ ดังนั้นในอนาคตบริษัท Advanced Info Service (AIS) ต้องการทำให้การสื่อสารโทรคมนาคมโดยเฉพาะเรื่องอินเทอร์เน็ตในปัจจุบันซึ่งเป็นหนึ่งในปัจจัยสำคัญที่ประชาชนทั่วไปใช้ในการดำเนินชีวิตประจำวัน และเป็นส่วนสำคัญในการผลักดันและรองรับความก้าวหน้าด้านเทคโนโลยี และนวัตกรรมของอุตสาหกรรมไทยต่อเศรษฐกิจของประเทศ การเพิ่มศักยภาพด้านการสื่อสารในประเทศให้ตามทันเทคโนโลยีของโลกที่เปลี่ยนแปลงสิ่งใหม่ๆ ตลอดเวลา โดยจะนำเสนอเทคโนโลยี LTE Advanced Pro (4.5G) ที่จะสามารถทำให้ความเร็วการใช้อินเทอร์เน็ตสูงสุดได้ถึง 700 Mbps ทำให้จะสามารถตอบสนองการใช้งานของประชาชนในยุคดิจิทัลไลฟ์ และเทคโนโลยีที่จำเป็นต้องใช้อินเทอร์เน็ตความเร็วสูงอย่างอุปกรณ์ IoT ที่มีแนวโน้มเพิ่มขึ้นเรื่อยๆ ในอนาคต เป็นต้น นอกจากนี้เทคโนโลยีนี้จะทำให้บริษัทเอไอเอสสามารถสร้างโอกาสในการแข่งขันธุรกิจการสื่อสารโทรคมนาคมเพราะจะเป็นเจ้าแรกที่สามารถให้ลูกค้าใช้งานได้ความเร็วสูงสุดในประเทศและเอเชียตะวันออกเฉียงใต้การลงทุนเทคโนโลยี LTE Advanced Pro (4.5G) จะต้องมีการปรับเปลี่ยนอุปกรณ์เพื่อรองรับเทคโนโลยีที่จะเกิดขึ้น โดยต้องปรับในสองส่วนคือ Transmission Network และ Radio Network ในส่วนของรายได้นั้นจะมาจากสองส่วนคือ กลุ่มลูกค้าทั่วไปและกลุ่มลูกค้า Corporate ดังนั้นบริษัทประมาณการลงทุนในปีแรกของเทคโนโลยี LTE Advanced Pro (4.5G) ไว้ที่ 8,000 ล้านบาท  โดยเป็นเงินลงทุนจากการกู้ยืมธนาคาร 70% และส่วนของผู้ถือหุ้นอีก 30% โดยปีแรก  การนำเทคโนโลยีนี้มาใช้จะสามารถสร้างรายได้ใน 3 ปีแรกอยู่ที่ 45,000 ล้านบาท มีระยะเวลาคืนทุน (Payback Period) ที่ 9 เดือน 22 วัน และมีมูลค่าปัจจุบันสุทธิของโครงการ (NPV) เท่ากับ 8,829 ล้านบาท อัตราผลตอบแทนที่ได้รับของโครงการ (IRR) ระยะเวลา 3 ปี เท่ากับ 114%ทั้งนี้การวิเคราะห์สถานการณ์ (Scenario Analysis) กรณี Best case ที่มีการเพิ่มขึ้นของจำนวนผู้ใช้งาน และต้นทุนค่าตัดจำหน่ายอุปกรณ์ 4.5G ที่ลดลง ทำให้มีรายได้ใน 3 ปีแรกเพิ่มขึ้นเป็น 56,569 ล้านบาท มีระยะเวลาคืนทุน (Payback Period) ลดลงเหลือที่ 8 เดือน 20 วัน และมีมูลค่าปัจจุบันสุทธิของโครงการ (NPV) เท่ากับ 12,698 ล้านบาท อัตราผลตอบแทนที่ได้รับของโครงการ (IRR) ระยะเวลา 3 ปี เท่ากับ 144% กลับกันในกรณี Worst case ที่มีการจำนวนสมาชิกผู้ใช้บริการลดลง รวมถึงค่าเฉลี่ยรายจ่ายของผู้ใช้ (ARPU) ลดลงและต้นทุนค่าตัดจำหน่ายอุปกรณ์ที่เพิ่มขึ้น จะทำให้มีรายได้ใน 3 ปีแรกลดเหลือเพียง 39,268 ล้านบาท มีระยะเวลาคืนทุน (Payback Period) เพิ่มขึ้นเป็นที่ 10 เดือน 13 วัน และมีมูลค่าปัจจุบันสุทธิของโครงการ (NPV) เหลือเท่ากับ 6,309 ล้านบาท อัตราผลตอบแทนที่ได้รับของโครงการ (IRR) ระยะเวลา 3 ปี เท่ากับ 93% เท่านั้น